Markaðsleyfishöfum ber að tilkynna fyrirsjáanlegan lyfjaskort til Lyfjastofnunar . Tilkynningar skulu berast að minnsta kosti tveimur mánuðum áður en lyfið fer að skorta eða eins fljótt og auðið er í sérstökum aðstæðum . Lyfjastofnun hefur tekið upp nýtt verklag varðandi tilkynningu lyfjaskorts . Fyrirtæki eru beðin um að tilkynna lyfjaskort rafrænt til Lyfjastofnunar í gegnum mínar síður á vef stofnunarinnar ( sjá á forsíðu ) . Til þess að geta gert það þarf starfsmaður fyrirtækis að auðkenna sig annað hvort með íslykli eða rafrænum skilríkjum .